CELEX: 62011CN0376
Language: fi
Date: 2011-07-15 00:00:00
Title: Asia C-376/11: Ennakkoratkaisupyyntö, jonka Cour d'appel de Bruxelles (Belgia) on esittänyt 15.7.2011 — Pie Optiek v. Bureau Gevers ja European Registry for Internet Domains

8.10.2011   
            
            
               FI
            
            
               Euroopan unionin virallinen lehti
            
            
               C 298/11
            
         Ennakkoratkaisupyyntö, jonka Cour d'appel de Bruxelles (Belgia) on esittänyt 15.7.2011 — Pie Optiek v. Bureau Gevers ja European Registry for Internet Domains
   (Asia C-376/11)
   2011/C 298/21
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d'appel de Bruxelles
   
      Pääasian asianosaiset
   
   
      Valittaja: Pie Optiek
   
      Valittajan vastapuolet: Bureau Gevers ja European Registry for Internet Domains
   
      Ennakkoratkaisukysymykset
   
   
               1)
            
            
               Onko.eu-aluetunnuksen perustamista ja käyttöä koskevista yleisistä toimintasäännöistä ja rekisteröintiä koskevista periaatteista 28.4.2004 annetun komission asetuksen (EY) N:o 874/2004 (1) 12 artiklan 2 kohtaa tulkittava siten, että silloin, kun asianomainen aiempi oikeus on tavaramerkkioikeus, sanoilla ”aiempien oikeuksien tai käyttölupien haltijat” voidaan viitata henkilöön, joka on ainoastaan saanut tavaramerkin haltijalta luvan rekisteröidä omiin nimiinsä mutta käyttöluvan antajan lukuun verkkotunnuksen, joka on sama tai samankaltainen kuin tavaramerkki, mutta ei ole saanut lupaa käyttää tavaramerkkiä muulla tavalla tai käyttää merkkiä tavaramerkkinä pitääkseen esimerkiksi kaupan tavaramerkillä varustettuja tavaroita tai palveluita?
            
         
               2)
            
            
               Jos tähän kysymykseen vastataan myöntävästi, onko.eu-aluetunnuksen perustamista ja käyttöä koskevista yleisistä toimintasäännöistä ja rekisteröintiä koskevista periaatteista 28.4.2004 annetun komission asetuksen (EY) N:o 874/2004 21 artiklan 1 kohdan a alakohtaa tulkittava siten, että oikeus tai oikeutettu etu on olemassa, vaikka aiempien oikeuksien tai käyttölupien haltija on rekisteröinyt.eu-verkkotunnuksen omiin nimiinsä mutta tavaramerkin haltijan lukuun, koska tämä ei ole aluetunnuksen ”.eu” perustamisesta 22.4.2002 annetun Euroopan parlamentin ja neuvoston asetuksen (EY) N:o 733/2002 (2) 4 artiklan 2 kohdan b alakohdan nojalla rekisteröintikelpoinen?
            
         
      (1)  EUVL L 162, s. 40.
   
      (2)  EYVL L 113, s. 1.